**Turf Moor** je futbalový štadión v Burnley, Lancashire v Anglicku, ktorý je domovom klubu Burnley FC, ktorý momentálne pôsobí v Premier League. S kapacitou 21 944 miest je to 44. najväčší štadión v Anglicku. Jedno sedadlo vychádza na každého tretieho obyvateľa mesta - jeden z najvyšších pomerov v anglickom futbale.

História
--------

Burnley FC hrá na Turf Moor od roku 1883 a je to druhý najdlhšie nepretržite využívaný štadión v anglickom profesionálnom futbale. Pomenovaný je po trénerovi, ktorý s klubom vyhral prvú divíziu v roku 1960.

Turf Moor sa využíva na športové aktivity prinajmenšom od roku 1843, keď sa do oblasti presťahoval Burnley Cricket Club. V roku 1883 pozvali Burnley FC, aby využívali ihrisko susediace s kriketovým ihriskom. Prvá tribúna bola postavená v roku 1885.

V období od polovice 50. do polovice 70. rokov 20. storočia boli všetky tribúny prestavané. Turf Moor prešiel ďalšou rekonštrukciou počas 90. rokov 20. storočia, kedy boli tribúny na státie Longside a Bee Hole End prerobené na tribúny na sedenie podľa odporúčaní Taylorovej správy. Štadión ma štyri tribúny: Bob Lord Stand, Cricket Field Stand, North Stand a Jimmy McIlroy Stand.

#### Návšteva od kráľovskej rodiny

V roku 1886 sa Turf Moor stal prvým futbalovým ihriskom, ktoré navštívil člen kráľovskej rodiny, keď sa princ Albert Victor zúčastnil priateľského zápasu medzi Burnley a Bolton Wanderers. Prvý zápas futbalovej ligy sa na štadióne odohral v októbri 1888. Fred Poland strelil prvý ligový gól na štadióne. V roku 1922 hostil Turf Moor svoje jediné semifinále FA Cupu a v roku 1927 bol dejiskom reprezentáčneho zápasu medzi Anglickom a Walesom. Rekordná návštevnosť štadióna bola zaznamenaná v roku 1924, keď sa na zápas tretieho kola FA Cupu medzi Burnley a Huddersfield Town prišlo na zápas pozrieť 54 775 divákov.

#### Akvizícia klubu spoločnosťou ALK Capital

V decembri 2020 získala americká investičná spoločnosť ALK Capital 84% podiel v Burnley za 170 miliónov libier. Nový vlastníci na Turf Moor v roku 2021 nainštalovali digitálne značenia a veľké LED obrazovky.

A grass football pitch with markings painted on. Behind the pitch is a covered stand with wooden seating and there is a floodlight pylon in the top right hand corner. Ihrisko a Bob Lord Stand
V roku 2010 Burnley nainštalovalo na ihrisko hybridný trávnik (Desso GrassMaster) za cenu 750 000 GBP. Inštalácia tohto trávnika bola financovaná z príjmov z ich pôsobenia v Premier League. Desso GrassMaster nahradil prírodný trávnatý povrch, ktorý najmä v zimných mesiacoch často strácal na svojej kvalite.

Ďalšie spôsoby využitia štadióna
--------------------------------

Na štadióne sa v roku 1914 odohral takpovediac "All stars" zápas medzi XI anglickou ligou a XI škótskou ligou. Škóti zdolali svojich anglických náprotivkov 3:2. 

V roku 1922 hostil Turf Moor svoje jediné semifinále FA Cupu a v roku 1927 sa na ihrisku odohral jediný reprezentačný zápas, keď Anglicko hralo proti Walesu. 

Anglicko B a juniorské tímy Anglicka tiež hrali na štadióne pri niekoľkých príležitostiach.

Turf Moor bol jedným z dejísk majstrovstiev Európy UEFA do 18 rokov v roku 1983 a hostil zápas skupinovej fázy medzi Československom a Západným Nemeckom. 

Anglický ženský tím odohral svoj prvý zápas na Turf Moor v septembri 2003 proti Austrálii. Na začiatku 20. rokov 20. storočia sa tu konalo niekoľko charitatívnych zápasov žien. Prvý zápas as odohral v marci 1920, keď Dick Kerr's Ladies hrali proti Liverpool Ladies na pomoc Národnej asociácii námorníkov a vojakov.

Rekordy
-------

Turf Moor je domovom Burnley od roku 1883. Štadión je teda druhým najdlhším nepretržite využívaným štadiónom v anglickom profesionálnom futbale, hneď za Deepdale v Preston North End. 

Burnley je jedným z najlepšie podporovaným klubov v anglickom futbale na obyvateľa s priemernou návštevnosťou 20 000 divákov v Premier League v meste s približne 73 000 obyvateľmi. 

Najvyššia návštevnosť zaznamenaná na Turf Moor bola zaznamenaná 23. februára 1924. Na tretie kolo FA Cupu proti Huddersfield Town sa prišlo pozrieť 54 775 divákov.  

Najvyššia návštevnosť na ligovom zápase bola zaznamená 11. októbra 1947. 52 869 divákov sledovalo zápas proti Blackpoolu v prvej divízii.

Panoráma
--------

Panoráma Turf Moor (2011)
Panoráma Turf Moor (2011)

Referencie
----------

1. ↑  STAUNTON, Peter. *The Burnley Miracle* [online]. www.goal.com, [cit. 2023-06-22]. Dostupné online.
2. ↑   [s.l.] : [s.n.]. ISBN 978-1785312946.
3. ↑  THE NEWSROOM. *Turf Moor pitch could be best money Burnley FC spent* [online]. 21.10.2010. Dostupné online.
4. ↑  Simpson (2007), p. 575
5. 1 2  Simpson (2007), p. 581
6. ↑   *European U-18 Championship 1983* [online]. www.rsssf.org, [cit. 2023-06-22]. Dostupné online.
7. ↑  Simpson (2007), pp. 579–581
8. ↑   *We want to make more out of Turf Moor, says new Burnley chairman Alan Pace* [online]. Lancashire Telegraph, 2021-01-08, [cit. 2023-06-22]. Dostupné online. (po anglicky)
9. ↑   *Burnley, Lancashire: profile* [online]. 14 April 2011, [cit. 2020-08-30]. Dostupné online.
10. ↑  Inglis (1996), p. 86
11. ↑   *Burnley vs Huddersfield Town 23.02.1924* [online].. Dostupné online.
12. ↑  Simpson (2007), pp. 246–247

Zdroj
-----

*Tento článok je čiastočný alebo úplný preklad článku Turf Moor na anglickej Wikipédii.*

|  |  |
| --- | --- |
| Portal | Futbalový portál |